《过黄天荡顺风安澜而渡竟不知其险赋此》
清代·张鹏翮

雨洗三山翠，波澄万里流。云边双过雁，天际一孤舟。

风止帆飞速，潭空月影留。为怜黄阁老，安渡不知愁。

作者简介：（1649—1725）四川遂宁人，字运青。康熙九年进士，授刑部主事，累擢河道总督，秉承康熙帝指示，治理黄河。雍正初至武英殿大学士。卒谥文端。有《张文端公全集》。